અને દેસાઈના એ વાક્ય સાથે રાઠોડના પગતળેથી જમીન સરકી ગઈ. ઘડીભર તો તેનું મગજ સુન્ન મારી ગયું, પણ તરત જ એ ખુબ ઝડપથી વિચારવા માંડ્યો. તેના માનસપટ પર સેલમાં હાજર વેન્ટીલેટર દેખાતું રહ્યું. બની શકે કે કોઈએ એને ત્યાંથી એ કેમિકલ્સ સપ્લાય કર્યા હોય… પણ ત્યાં સુધી તો કોઈ સાત જન્મારે પણ નજરમાં આવ્યા વિના પંહોચી ન શકે… આગળ મોટો કોટ, તેની પર વીજળીના ઝટકા આપતી તારની વાળ, સાથે કાચના ટુકડાઓ, એ પછી CCTV કેમેરાની ચાંપતી નિગરાની, અને એક સેકન્ડ પણ એ ભાગ ખાલી ન રહી શકે તેવી કોન્સ્ટેબલસની 24*7ની ડ્યુટી તો ખરી જ…! તેણે મનોમન જ એ શક્યતા નકારી કાઢી !